CELEX: E2013J0023
Language: hu
Date: 2014-05-09 00:00:00
Title: A Bíróság ítélete ( 2014. május 9. ) az E-23/13. számú, Hellenic Capital Market Commission (HCMC) ügyben (2003/6/EK irányelv – Elfogadhatóság – Bírósági vagy közigazgatási feladatok – Információkérés – A gyanúsítást megalapozó tényekre vonatkozóan a nemzeti jogban meghatározott követelmény)

12.2.2015   
            
            
               HU
            
            
               Az Európai Unió Hivatalos Lapja
            
            
               C 49/15
            
         A BÍRÓSÁG ÍTÉLETE
   (2014. május 9.)
   az E-23/13. számú,
   Hellenic Capital Market Commission (HCMC) ügyben
   (2003/6/EK irányelv – Elfogadhatóság – Bírósági vagy közigazgatási feladatok – Információkérés – A gyanúsítást megalapozó tényekre vonatkozóan a nemzeti jogban meghatározott követelmény)
   (2015/C 49/08)
   Az E-23/13. számú, Hellenic Capital Market Commission (HCMC) ügyben – a Bírósághoz a Liechtensteini Hercegség Közigazgatási Bírósága (Verwaltungsgerichtshof des Fürstentums Liechtenstein) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján benyújtott, a bennfentes kereskedelemről és a piaci manipulációról (piaci visszaélés) szóló 2003/6/EK európai parlamenti és tanácsi irányelv 16. cikkének értelmezésére vonatkozó KÉRELEM tárgyában – a Carl Baudenbacher elnökből, Per Christiansen előadó bíróból és Páll Hreinsson bíróból álló Bíróság 2014. május 9-én ítéletet hozott, amelynek rendelkező része a következőképpen szól:
   Az a követelmény, miszerint a 2003/6/EK irányelv 16. cikke szerinti információk iránti megkeresést küldő hatóságnak meg kell határoznia a gyanút megalapozó tényeket, nem áll összhangban a 2003/6/EK irányelvvel.